Eelmisel  nädalal võtsin ma osa rahvusvahelisest konverentsist Hamburgis (24th European Photovoltaic Solar Energy Conference), millel arutati alternatiivenergia küsimusi. Minu hea sõber Michael Wegecsanyi, kes Austraaliast Eestisse Kurenurme kolis, asutas siin oma firma Energysmart Estonia eesmärgiga tegelda alternatiivenergiaga (www.energysmart.ee). Michael on sel alal tegutsenud nii Austraalias kui Saksamaal aastaid. Mind palus Michael tulla konverentsile kaasa kui oma meeskonna kolmandat liiget.